SSP เล็งCODโซลาร์ฟาร์มญี่ปุ่น 21 MW พร้อมบุ๊ครายได้ทันทีใน Q1/61 มั่นใจดันกำไรโตเข้าเป้า
SSP เล็งCODโซลาร์ฟาร์มญี่ปุ่น 21 MW พร้อมบุ๊ครายได้ทันทีใน Q1/61 มั่นใจดันกำไรโตเข้าเป้า
15 ธ.ค. 2560

บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP เปิดเผยถึงความคืบหน้าโครงการโรงไฟฟ้า Solar Farm ในประเทศญี่ปุ่น ภายใต้ชื่อโครงการฮิดะกะ กำลังการผลิตติดตั้ง 21 เมกะวัตต์ ระบุว่าล่าสุดโครงการดำเนินงานไปมากกว่า 95% แล้ว โดยได้ทำการติดตั้งวางแผงโซลาร์เรียบร้อยทั้งพื้นที่ รวมทั้งติดตั้งสายส่งหลัก พร้อมสำหรับการเชื่อมต่อกระแสไฟฟ้า รวมถึงก่อสร้างจุดจ่ายไฟเสร็จสิ้นแล้ว เหลือเพียงทดสอบการขนานไฟฟ้า​เข้าระบบ 
ทั้งนี้ โครงการฮิดะกะจะเริ่มดำเนินการเชิงพาณิชย์ในไตรมาสที่ 1/61 ขายไฟฟ้าในราคาหน่วยละ 40 เยน (ประมาณ 12 บาท) ซึ่งจะทำให้บริษัทสามารถรับรู้รายได้ในทันที และจะส่งผลให้บริษัทมีกำไรและเติบโตขึ้นตามเป้าหมายที่กำหนดไว้ในปี 2561